pythainlp/thai-wiki-dataset-v4 huggingface dataset:
การฟื้นฟูราชวงศ์บูร์บง

การฟื้นฟูราชวงศ์บูร์บง  คือช่วงเวลาหนึ่งในประวัติศาสตร์ฝรั่งเศสซึ่งเริ่มตั้งแต่จักรพรรดินโปเลียนก้าวลงจากพระราชอำนาจในปี พ.ศ. 2357 ไปจนถึงการปฏิวัติเดือนกรกฎาคมในปี พ.ศ. 2373 
พระเจ้าหลุยส์ที่ 16 แห่งราชวงศ์บูร์บงถูกถอดถอนออกจากพระราชอำนาจโดยการปฏิวัติฝรั่งเศส (พ.ศ. 2332-2342) ตามมาด้วยการปกครองของสาธารณรัฐฝรั่งเศสที่หนึ่ง (พ.ศ. 2335-2347) และจักรวรรดิฝรั่งเศสที่หนึ่งของจักรพรรดินโปเลียน (พ.ศ. 2347-2357 และ 2358) ซึ่งถูกบังคับให้สิ้นสุดลงโดยสงครามประสานมิตรครั้งที่หก เมื่อพันธมิตรของชาติมหาอำนาจในยุโรปร่วมกันฟื้นฟูระบอบกษัตริย์ในฝรั่งเศสและคืนราชบัลลังก์แก่รัชทายาทของพระเจ้าหลุยส์ที่ 16
ราชวงศ์บูร์บงฟื้นฟูดำเนินอยู่ในช่วงวันที่ 6 เมษายน พ.ศ. 2357 จนกระทั่งเกิดการลุกฮือครั้งสำคัญในการปฏิวัติเดือนกรกฎาคม พ.ศ. 2373 ซึ่งมีช่วงที่จักรพรรดินโปเลียนหวนคืนสู่พระราชอำนาจเป็นเวลา 100 วัน (10 มีนาคม - 8 กรกฎาคม พ.ศ. 2358) ก่อนที่พระเจ้าหลุยส์ที่ 18 จะขึ้นสู่บัลลังก์ตามเดิม ต่อมาระบอบกษัตริย์ภายใต้ราชวงศ์บูร์บงก็เสื่อมความนิยมลงจนพระราชวงศ์ถูกบังคับให้ต้องเสด็จลี้ภัยไปยังเกนต์
ในช่วงของการฟื้นฟูราชวงศ์ การปกครองเป็นแบบราชาธิปไตยภายใต้รัฐธรรมนูญ ซึ่งแตกต่างไปจากการปกครองระบบโบราณของกษัตริย์ฝรั่งเศสก่อนการปฏิวัติ ทำให้พระมหากษัตริย์มีข้อจำกัดบางประการในการใช้พระราชอำนาจปกครองแผ่นดิน ยุคนี้ได้รับการกล่าวขานว่าเป็นช่วงที่ฝ่ายอนุรักษนิยมตอบโต้การปฏิวัติอย่างรุนแรงและมีความไม่สงบในสังคมที่ไม่รุนแรงแต่ยาวนานต่อเนื่อง นอกจากนี้คริสตจักรโรมันคาทอลิกยังกลับมามีอิทธิพลต่อการเมืองฝรั่งเศสอีกครั้งหนึ่ง
ภาพรวมทางประวัติศาสตร์.
ในเดือนเมษายน พ.ศ. 2357 กองทัพของฝ่ายประสานมิตรครั้งที่หกฟื้นฟูราชบัลลังก์ฝรั่งเศสแก่พระเจ้าหลุยส์ที่ 18 หรือที่ทรงถูกเรียกว่า "ผู้อ้างสิทธิในราชบัลลังก์สายราชวงศ์บูร์บง" โดยนักประวัติศาสตร์นิพนธ์กลุ่มที่ไม่ปรารถนาการฟื้นฟูระบอบกษัตริย์ จากนั้นรัฐธรรมนูญ (ธรรมนูญ พ.ศ. 2357) จึงถูกร่างขึ้นเพื่อแสดงให้เห็นว่าชาวฝรั่งเศสทุกคนมีความเท่าเทียมกันภายใต้กฎหมาย แต่ก็ยังคงไว้ซึ่งพระราชสิทธิ์สำคัญบางอย่างสำหรับพระมหากษัตริย์และขุนนาง
พระเจ้าหลุยส์ที่ 18 ทรงมีฐานะเป็นประมุขสูงสุดแห่งรัฐ มีพระราชอำนาจบัญชาการกองทัพบกและกองทัพเรือ, ประกาศสงคราม, กระทำสนธิสัญญาสันติภาพ, สนธิสัญญาการค้า และสนธิสัญญาการเป็นพันธมิตร, แต่งตั้งข้าราชการทุกตำแหน่ง และออกกฏระเบียบข้อบังคับที่มีความจำเป็นต่อการบังคับใช้กฎหมายและความมั่นคงของรัฐ ทรงมีแนวคิดเสรีนิยมมากกว่าพระอนุชา พระเจ้าชาร์ลที่ 10 ซึ่งสืบทอดราชสมบัติต่อจากพระองค์ เห็นได้จากการที่ทรงเห็นชอบแต่งตั้งคณะรัฐมนตรีที่มีแนวความคิดสายกลางหลายชุด
พระเจ้าหลุยส์ที่ 18 สวรรคตในเดือนกันยายน พ.ศ. 2367 พระอนุชา พระเจ้าชาร์ลที่ 10 จึงสืบราชสมบัติต่อจากพระองค์ พระเจ้าชาร์ลที่ 10 ครองราชย์ในแนวทางอนุรักษนิยมมากกว่ารัชกาลของพระเชษฐา ทรงประกาศใช้กฎหมายแนวขวาจัด เช่น พระราชบัญญัติห้ามทำลายรูปเคารพ (Anti-Sacrilege Act; พ.ศ. 2368 - 2373) ซึ่งทำให้ความนิยมในตัวพระองค์เสื่อมถอยลง พระองค์กับบรรดารัฐมนตรีพยายามจะชี้นำผลการเลือกตั้งทั่วไปในปี พ.ศ. 2373 ด้วยการออกกฤษฎีกาเดือนกรกฎาคม (July Ordinances) ซึ่งก่อให้เกิดการปฏิวัติตอบโต้การกระทำของพระเจ้าชาร์ลที่ 10 ต่อมาในวันที่ 2 สิงหาคม พ.ศ. 2373 พระเจ้าชาร์ลสละราชสมบัติแก่พระนัดดา อองรี ดยุกแห่งบอร์โดซ์ แต่รัชกาลของพระเจ้าอองรีกลับสิ้นสุดลงในวันที่ 9 สิงหาคม เมื่อสภาผู้แทนมีมติประกาศให้หลุยส์-ฟีลิป แห่งออร์เลอองส์ ที่ก่อนหน้านี้ทรงปกครองฝรั่งเศสในฐานะผู้สำเร็จราชการแทน ขึ้นเป็นพระมหากษัตริย์แห่งชาวฝรั่งเศส อันเป็นจุดเริ่มต้นของยุคราชาธิปไตยเดือนกรกฎาคม
เคานต์แห่งแฟลนเดอส์

เคานต์แห่งแฟลนเดอส์  คือบรรดาศักดิ์ของผู้ปกครองของเคาน์ตีฟลานเดอร์ที่ก่อตั้งมาตั้งแต่คริสต์ศตวรรษที่ 9 จนกระทั่งการยกเลิกในสมัยการปฏิวัติฝรั่งเศสในปีค.ศ. 1790
ในช่วงแรกของอาณาจักร ผู้ปกครองแคว้นมักจะอยู่ในบรรดาศักดิ์ มาร์เกรฟ หรือ มาร์ควิส จนกระทั่งเว้นไปในช่วงคริสต์ศตวรรษที่ 12 และต่อมาจนทำให้ตำแหน่งผู้ปกครองกลายเป็นเพียงแค่ "เคานต์แห่งแฟลนเดอส์"
บรรดาศักดิ์ในยุคปัจจุบัน.
ราชวงศ์ซัคเซิน-โคบวร์คและโกทา.
ในยุคสมัยปัจจุบัน ตั้งแต่ปีค.ศ. 1831 เป็นต้นมา บรรดาศักดิ์ "เคานต์แห่งแฟลนเดอส์" นั้นจะพระราชทานให้กับพระราชโอรสพระองค์รอง หรือพระองค์ถัดไปของพระมหากษัตริย์  ซึ่งบรรดาศักดิ์นี้ได้ถูกยกเลิกไปในปีค.ศ. 1983 (ส่วนพระราชโอรสพระองค์ใหญ่จะมีบรรดาศักดิ์เป็น "ดยุกแห่งบราบันต์")
ราชวงศ์บูร์บง.
บรรดาศักดิ์ "เคานต์แห่งแฟลนเดอส์" ยังถือเป็นหนึ่งในบรรดาศักดิ์ของพระมหากษัตริย์สเปน โดยถือเป็นเพียงบรรดาศักดิ์ตามการอ้างสิทธิ์ 
ผู้อ้างสิทธิในบรรดาศักดิ์นี้ในปัจจุบันคือ สมเด็จพระราชาธิบดีฆวน การ์โลสที่ 1
กล้วยเฟอี

กล้วยเฟอี  เป็นกล้วยปลูกในสกุลกล้วย ใช้รับประทานเป็นผลไม้ พบในหมู่เกาะในมหาสมุทรแปซิฟิก โดยเฉพาะเฟรนช์พอลินีเชีย ต้นมียางสีแดงอมม่วงซึ่งใช้ทำสีย้อมและหมึกเขียนหนังสือได้ ผิวมัน เนื้อผลสีส้ม ความกว้างและความยาวของผลใกล้เคียงกัน เป็นอาหารหลักในบริเวณหมู่เกาะในมหาสมุทรแปซิฟิก มีเบตาแคโรทีนสูง ชื่อวิทยาศาสตร์คือ Musa" × "troglodytarum L.
ปลาไหลเผือกน้อย

ปลาไหลเผือกน้อย ชื่อวิทยาศาสตร์: "Eurycoma harmandiana" Pierre เป็นพืชในวงศ์ Simaroubaceae เป็นไม้พุ่ม มีรากแก้วขนาดใหญ่เพียงรากเดียว รากยาว สีขาวนวล รากที่มีอายุหลายปีจะมีความยาวมาก อาจยาวมากกว่า 2 เมตร ใบประกอบแบบขนนก โคนใบเบี้ยว เส้นกลางใบนูนเล็กน้อยด้านบน นูนเด่นชัดด้านล่าง ผิวใบเรียบเป็นมัน ดอกช่อแยกแขนง ออกที่ซอกใบขนานกับพื้นดิน ขนสั้นนุ่ม ไม่มีขนต่อม ดอกย่อยหลายดอก แยกเพศ สีแดงแกมม่วง กลีบดอกมีขนทั้งสองด้าน เกสรเพศผู้ 5 อัน ขนสั้นนุ่ม รังไข่ลดรูปในดอกเพศผู้ ก้านเกสรเพศเมียเรียวยาว ยอดเกสรรูปโล่ ริ้วประดับรูปสามเหลี่ยมขนาดเล็ก ร่วงง่าย หลอดกลีบเลี้ยงสั้น ผลสด ทรงรี ก้านผลสั้น เปลือกนอกบาง พบในลาวและกัมพูชา ในไทยเฉพาะทางภาคตะวันออกเฉียงเหนือ 
ปลาไหลเผือกน้อยมีฤทธิ์ทางสมุนไพรคล้ายปลาไหลเผือกใหญ่ ใช้เปลือกลำต้น แก้ไข้จับสั่น ไข้สันนิบาต ไข้ทรพิษ และแก้เบาพิการ ราก ใช้เป็นยาแก้ไข้ทุกชนิด ถ่ายพิษทุกชนิด แก้ลม แก้วัณโรค ถ่ายฝีในท้อง ขับเหงื่อ ขับพยาธิ แก้เจ็บคอ แก้กาฬโรค และรักษาความดันโลหิตสูง ถ่ายพิษเสมหะและโลหิต ใช้เป็นส่วนประกอบของยาสามราก ยาประสะเหมือดคน ยาจันทร์ลีลา ทางจังหวัดอุบลราชธานี ใช้ราก ต้มน้ำดื่ม แก้ไข้ แก้ปวด แก้ไข้มาลาเรีย ช่วยบำรุงกำลัง ฝนกับน้ำทา แก้ฝีหนอง ฝนน้ำกิน มีรสเบื่อมา ใช้เลิกเหล้า นำรากมาผสมกับพญายา และพริกป่า ต้มน้ำกินแก้ไข้
รากปลาไหลเผือกน้อยมีสารที่รสขมคือ eurycomalactone, eurycomanol และ eurycomanon ฆ่าเชื้อที่เป็นสาเหตุของโรคมาลาเรีย ("Plasmodium falciparum") ในหลอดทดลอง เป็นพิษต่อเซลล์มะเร็งปอด เซลล์มะเร็งเต้านม มีฤทธิ์ฆ่าเชื้อ HIV ในหลอดทดลอง
เกาะดีเซปชัน

เกาะดีเซปชัน  เป็นเกาะในหมู่เกาะเซาท์เชตแลนด์ ใกล้กับคาบสมุทรแอนตาร์กติก ที่ได้รับคำพูดเชิงประชดว่าเป็นท่าเรือที่ปลอดภัยที่สุดในแอนตาร์กติก เกาะเป็นหลุมปล่องภูเขาไฟที่ยังคงปะทุอยู่ ที่มีความกว้างถึง 5 ไมล์ทะเล เคยก่อให้เกิดความเสียหายกับสถานีทดลองทางวิทยาศาสตร์ในปี ค.ศ. 1967 และ 1969 ก่อนหน้านี้เคยเป็นที่ตั้งของสถานีล่าวาฬ ปัจจุบันเป็นสถานที่ท่องเที่ยว และด่านหน้าของสถานีทดลองวิทยาศาสตร์ ซึ่งมีทีมวิจัยจากอาร์เจนตินาและสเปน ก่อนหน้านี้มีหลายประเทศถือสิทธิ์การปกครอง แต่ปัจจุบันปกครองโดยระบบสนธิสัญญาแอนตาร์กติก
บริเวณรอบ ๆ เกาะดีเซปชันซึ่งยังมีภูเขาไฟที่ยังคงปะทุอยู่ โดยมีหมอก คือ ควันจากภูเขาไฟลอยคุกรุ่นอยู่ตลอดเวลา ทำให้อุณหภูมิที่นี่แปลกไปกว่าที่อื่น ๆ ในแอนตาร์กติกา คือ อากาศอบอุ่น และทำให้อุณหภูมิของน้ำรอบ ๆ เกาะอุ่นไปไกลถึง 5 กิโลเมตรจากชายฝั่ง จนสามารถลงไปเล่นน้ำด้วยตัวเปล่าได้
บลูดีมอน

อาเลฆันโดร มุญโญซ โมเรโน  หรือที่รู้จักกันดีในชื่อ บลูดีมอน  เป็นนักมวยปล้ำสวมหน้ากากอาชีพชาวเม็กซิโก และเป็นหนึ่งในนักมวยปล้ำชาวเม็กซิกันที่ยิ่งใหญ่ที่สุด เกิดเมื่อวันที่ 24 เมษายน ค.ศ. 1922 และเสียชีวิตลงด้วยโรคหัวใจล้มเหลวเมื่อวันที่ 16 ธันวาคม ค.ศ. 2000
ประวัติ.
อาเลฆันโดร มุญโญซ โมเรโน เกิดเมื่อวันที่ 24 เมษายน ค.ศ. 1922 ในที่ริงโกนาดา, รัฐนวยโวเลออง, ประเทศเม็กซิโก เขาเป็นลูกของชาวนาและเป็นคนที่ 5 ในบรรดาลูกทั้งหมด 12 คน
ผลงาน.
นัดเดิมพัน.
<templatestyles src="Reflist/styles.css" />
บลูดีมอนจูเนียร์

บลูดีมอนจูเนียร์  เป็นนักมวยปล้ำสวมหน้ากากอาชีพชาวเม็กซิกัน เขาเป็นลูกบุญธรรมของตำนานดั้งเดิม บลูดีมอน เขาเป็นนักมวยปล้ำเม๊กซิกันคนแรกและนักมวยปล้ำสวมหน้ากากคนที่ 2 ที่ได้แชมป์โลก NWA ส่วนชื่อจริงของเขาไม่เปิดเผย
พัก จิน-ย็อง (นักร้อง)

พัก จิน-ย็อง (เกิด 22 กันยายน ค.ศ. 1994) เป็นที่รู้จักในชื่อ จินย็อง เป็นนักร้องและนักแสดงชาวเกาหลีใต้ เขาเป็นสมาชิกของวงเจเจโพรเจกต์ และกลุ่ม ก็อตเซเวน ภายใต้สังกัดเจวายพีเอนเตอร์เทนเมนต์ 
พักเริ่มงานแสดงครั้งแรกในละครเรื่อง "ทะยานสู่ฝัน บัลลังก์แห่งดาว 2" (2012) ตามมาด้วยการรับบทสนับสนุนในละครเรื่อง "เพื่อรัก เพื่อฝัน เพื่อวันวาน" (2013) และ "อึนดงยอดรัก" (2015) เขายังได้แสดงภาพยนตร์อิสระเรื่อง "A Stray Goat" (2017) เดิมทีจินย็องใช้ชื่อในวงการว่า จูเนียร์ (ใช้เป็นตัวย่อว่า Jr.) เนื่องจากชื่อจริงของเขาซ้ำกับผู้ก่อตั้งเจวายพีเอนเตอร์เทนเมนต์ ในวันที่ 5 พฤษภาคม ค.ศ. 2015 เขาเปลี่ยนชื่อเป็น จูเนียร์ (Junior) เนื่องจากแฟน ๆ เริ่มสับสนชื่อของเขากับเจบี และสื่อต่าง ๆ มักถามเกี่ยวกับออกเสียงที่ถูกต้อง และเมื่อวันที่ 16 สิงหาคม ค.ศ. 2016 มีการประกาศอย่างเป็นทางการว่า เขาจะกลับไปชื่อของเขา พัก จิน-ย็อง
อาชีพการงาน.
2025 : ผลงานอัลบั้มกับวงGOT7.
ในวันที่ 20 มกราคม 2568 ได้ออกอัลบั้มร่วมกับเพื่อนๆในวงGOT7 ชื่อว่า "WINTER HEPTAGON"
คริสโตเฟอร์ โอนีล

คริสโตเฟอร์ พอล โอนีล (27 มิถุนายน พ.ศ. 2517) นักธุรกิจสัญชาติอเมริกันและสหราชอาณาจักรที่พำนักและทำงานอยู่ในนิวยอร์ก เป็นพระภัสดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ และเป็นพระชามาดาในสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวียแห่งสวีเดน
ประวัติ.
คริสโตเฟอร์ พอล โอนีล เกิดเมื่อวันที่ 27 มิถุนายน พ.ศ. 2517 ที่กรุงลอนดอน สหราชอาณาจักร เป็นบุตรของพอล เซซาริโอ โอนีล วาณิชธนกรชาวอเมริกันที่เข้ามาทำงานในลอนดอนช่วงปี พ.ศ. 2503 เพื่อตั้งสำนักงานใหญ่ในยุโรปของวาณิชธนกิจ "Oppenheimer & Co" กับมารดาชื่ออีวา มาเรีย วอลเทอร์ ซึ่งเกิดในประเทศออสเตรีย ซึ่งถือเป็นการสมรสครั้งที่สองของโอนีล และครั้งที่สามของวอลเทอร์
โอนีลมีพี่น้องร่วมมารดาคือ ตะตยานา ดาโบ, เคาน์เตสนาตาชา อาเรนสแบร์ก-เทราน์ และมีพี่น้องร่วมบิดาคือ สเตฟานี, อันนาลิซา และคาเรน เขาเติบโตในลอนดอนและซังคท์กัลเลิน เขาใช้ชีวิตอยู่ในออสเตรียและเยอรมนีบ่อยครั้ง ทั้งนี้เขาเป็นบุคคลสองสัญชาติคืออเมริกันและสหราชอาณาจักร
การศึกษาและการทำงาน.
โอนีลเข้ารับการศึกษาจากสถาบันแห่งโรเซนแบร์กในซังคท์กัลเลิน ประเทศสวิตเซอร์แลนด์ สำเร็จการศึกษาระดับปริญญาตรีอักษรศาสตรบัณฑิต สาขาความสัมพันธ์ระหว่างประเทศ มหาวิทยาลัยบอสตัน และปริญญาโทบริหารธุรกิจจากโรงเรียนธุรกิจโคลัมเบียในนิวยอร์ก
โอนีลเป็นหุ้นส่วนและหัวหน้าฝ่ายวิจัยของ "Noster Capital" และเคยเป็นพนักงานของ "N M Rothschild & Sons" และ "Steinberg Asset Management"
ความสัมพันธ์และการเสกสมรส.
เจ้าหญิงมาเดอลีนและโอนีลปรากฏตัวต่อสาธารณชนร่วมกันครั้งแรกในเดือนมกราคม พ.ศ. 2554 ต่อมาได้มีการจัดพิธีหมั้นของทั้งสองเมื่อวันที่ 25 ตุลาคม พ.ศ. 2555 และประทานสัมภาษณ์อย่างเป็นทางการ และปลายเดือนเมษายนในปีถัดมาก็ได้มีการประกาศว่าจะจัดพระราชพิธีเสกสมรสในวันที่ 8 มิถุนายน พ.ศ. 2556 ที่โบสถ์น้อยภายในพระราชวังสต็อกโฮล์ม และจัดเลี้ยงพระกระยาหารค่ำที่พระตำหนักในพระราชวังดรอตนิงโฮล์ม
อย่างไรก็ตามโอนีลก็มิได้รับการสถาปนาขึ้นเป็น "เจ้า" ดังกรณีของดาเนียล เวสต์ลิง เนื่องจากการที่จะเป็นพระบรมวงศานุวงศ์สวีเดนจำต้องละจากนิกายโรมันคาทอลิกเปลี่ยนไปนับถือนิกายลูเทอแรน และจำต้องถือสัญชาติสวีเดนด้วย ซึ่งโอนีลได้ปฏิเสธ เนื่องจากต้องใช้สัญชาติเดิมในการทำธุรกิจของเขาต่อไป หลังจากการเสกสมรสทั้งสองได้ตั้งใจที่จะพำนักอยู่นิวยอร์ก อย่างไรก็ตามบุตรของทั้งสองจะต้องเติบโตที่สวีเดนและนับถือนิกายลูเทอแรนเช่นเดียวกับเจ้าหญิงมาเดอลีน ทั้งนี้ก็เพื่อสิทธิธรรมในราชสมบัติ
วันที่ 3 กันยายนปีเดียวกันนั้น ทั้งสองได้ออกมาประกาศว่า พวกเขาคาดหวังที่ให้กำเนิดบุตรคนแรก และเจ้าหญิงมาเดอลีนได้ให้ประสูติกาลพระธิดาคือ เจ้าหญิงเลโอนอร์ เมื่อวันที่ 20 กุมภาพันธ์ พ.ศ. 2557
ใน พ.ศ. 2558 ครอบครัวของเขาได้ย้ายไปยังประเทศสวีเดน และหวังใจที่จะให้กำเนิดพระบุตรอีกองค์ คือเจ้าชายนีโคลัส ดยุกแห่งโอเงร์มันลันด์ ซึ่งประสูติกาลเมื่อวันที่ 15 มิถุนายน พ.ศ. 2558 ก่อนหน้านี้โอนีลย้ายไปพำนักที่ลอนดอน สหราชอาณาจักรเพื่อประกอบธุรกิจและจัดแจงที่ประทับตั้งแต่เดือนเมษายน พ.ศ. 2558 และครอบครัวของเขาจะย้ายตามมาในฤดูใบไม้ร่วง
เคานต์แห่งแอโน

เคานต์แห่งแอโน  คือบรรดาศักดิ์ของผู้ปกครองของเคาน์ตีแอโนอันเป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์
บรรดาศักดิ์ในยุคปัจจุบัน.
ราชวงศ์ซัคเซิน-โคบูร์กและโกทา.
ในยุคสมัยปัจจุบันของราชอาณาจักรเบลเยียม บรรดาศักดิ์ "เคานต์แห่งแอโน" นั้นจะพระราชทานให้กับพระราชโอรสพระองค์ใหญ่ของมกุฎราชกุมารซึ่งอยู่ในบรรดาศักดิ์ "ดยุกแห่งบราบันต์" 
ในปีค.ศ. 2001 หลังการประสูติของเจ้าหญิงเอลิซาเบธแห่งเบลเยียม พระธิดาพระองค์แรกของเจ้าชายฟิลิป ดยุกแห่งบราบันต์ (ปัจจุบันคือ สมเด็จพระราชาธิบดีฟีลิปแห่งเบลเยียม) ได้มีการตัดสินใจที่จะไม่ปรับบรรดาศักดิ์นี้สำหรับอิสตรีให้กลายเป็น "เคาน์เตสแห่งแอโน" แต่ได้ยกเลิกบรรดาศักดิ์นี้ลงแทน
เกาะรัตนโกสินทร์

เกาะรัตนโกสินทร์ เป็นพื้นที่ที่มีความสำคัญทางประวัติศาสตร์และวัฒนธรรม ตั้งอยู่ในเขตพระนคร กรุงเทพมหานคร ถือเป็นศูนย์กลางทางการเมือง การปกครอง และศาสนาของประเทศไทยมาตั้งแต่ยุคเริ่มต้นของกรุงรัตนโกสินทร์ โดยมีขอบเขตทางธรรมชาติ ได้แก่ แม่น้ำเจ้าพระยาทางทิศตะวันตก และคูคลองที่ขุดขึ้นในสมัยต้นกรุงรัตนโกสินทร์ เช่น คลองรอบกรุงและคลองคูเมืองเดิม ทางทิศตะวันออก ทำให้พื้นที่นี้มีลักษณะคล้ายเกาะ จึงเรียกกันว่า "เกาะรัตนโกสินทร์" เดิมพื้นที่แห่งนี้เป็นย่านชุมชนชาวจีนในสมัยกรุงธนบุรี ก่อนจะมีการขอให้ย้ายชุมชนออกเพื่อจัดสร้างพระบรมมหาราชวังและสถาปนากรุงเทพมหานครเป็นราชธานีใน พ.ศ. 2325
ในปัจจุบัน เกาะรัตนโกสินทร์เป็นที่ตั้งของสถานที่สำคัญระดับชาติ เช่น พระบรมมหาราชวัง วัดพระศรีรัตนศาสดาราม ศาลหลักเมือง ท้องสนามหลวง กระทรวงกลาโหม และมหาวิทยาลัยธรรมศาสตร์ นอกจากนี้ยังประกอบด้วยศาสนสถาน โบราณสถาน พิพิธภัณฑ์ และสถานที่ราชการอีกจำนวนมาก ทำให้พื้นที่นี้เป็นหัวใจของกรุงเทพมหานครในเชิงสัญลักษณ์ สถาปัตยกรรม และประวัติศาสตร์ ทั้งยังเป็นเขตอนุรักษ์เมืองเก่าที่ได้รับการดูแลเพื่อคงไว้ซึ่งเอกลักษณ์ของราชธานีเก่า และเป็นแหล่งท่องเที่ยวเชิงวัฒนธรรมที่สำคัญของประเทศ
ที่ตั้งและอาณาเขต.
เดิม เกาะรัตนโกสินทร์มีอาณาเขตอยู่ในเขตพระนครทั้งหมด ล้อมรอบด้วยแม่น้ำเจ้าพระยาและคลองรอบกรุง มีพื้นที่ประมาณ แบ่งออกเป็น 2 ชั้น คือ
ปัจจุบัน ตามระเบียบสำนักนายกรัฐมนตรีว่าด้วยการอนุรักษ์และพัฒนากรุงรัตนโกสินทร์ และเมืองเก่า พ.ศ. 2564 ในข้อ 5 นับรวมพื้นที่เกาะรัตนโกสินทร์ในฝั่งพระนครเพิ่มในช่วงพื้นที่ที่อยู่ระหว่างคลองรอบกรุงกับคลองผดุงกรุงเกษม ซึ่งมีพื้นที่ประมาณ ครอบคลุมท้องที่เขตพระนครในแขวงที่เหลือ คือ แขวงบ้านพานถม แขวงบางขุนพรหม และแขวงวัดสามพระยา รวมทั้งเขตป้อมปราบศัตรูพ่ายและเขตสัมพันธวงศ์ทั้งเขต เป็นพื้นที่ต่อเนื่องอีกด้วย ทำให้เกาะรัตนโกสินทร์มีพื้นที่ทั้งหมดประมาณ 
ประวัติศาสตร์.
กรุงเทพมหานครได้สถาปนาขึ้นเป็นเมืองหลวงของไทยในปี พ.ศ. 2325 โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้ย้ายเมืองหลวงจากกรุงธนบุรีมาตั้งที่ตำบลบางกอก ทางฝั่งตะวันออกของแม่น้ำเจ้าพระยา เนื่องจากเหตุผลดังนี้
เมื่อ พ.ศ. 2520 หรือ 5 ปีก่อนพระราชพิธีสมโภชกรุงรัตนโกสินทร์ 200 ปี ทางราชการได้กำหนดชื่อ "เกาะรัตนโกสินทร์" ขึ้น เพื่อกำหนดไว้เป็นเขตปรับปรุงปฏิสังขรณ์ครั้งใหญ่ เพราะถือเป็นกรุงรัตนโกสินทร์ระยะแรกเริ่ม
เอ็ดเวิร์ด สโนว์เดน

เอ็ดเวิร์ด โจเซฟ สโนว์เดน (เกิดวันที่ 21 มิถุนายน พ.ศ. 2526) เป็นอดีตนักวิเคราะห์ข่าวกรองชาวอเมริกัน ผู้ปล่อยข่าวรายละเอียดของโครงการการสอดส่องดูแลมวลชนลับสุดยอดของรัฐบาลสหรัฐและอังกฤษหลายโครงการแก่สื่อ สโนว์เดนเป็นอดีตนักเทคนิคของสำนักงานความมั่นคงแห่งชาติ (NSA) ของสหรัฐ และอดีตลูกจ้างของสำนักข่าวกรองกลาง (CIA)
สโนว์เดนปล่อยสารสนเทศดังกล่าวแก่หนังสือพิมพ์ "เดอะการ์เดียน" ของอังกฤษเป็นหลัก ในฤดูใบไม้ผลิปี 2556 ขณะรับจ้างเป็น "นักวิเคราะห์โครงสร้างพื้นฐาน" ของผู้รับจ้างเอ็นเอสเอ เดอะการ์เดียนตีพิมพ์ชุดการเปิดโปงในเดือนมิถุนายนและกรกฎาคม ปีเดียวกัน และเปิดเผยโครงการต่าง ๆ เช่น การดักเมทาดาทา (metadata) โทรศัพท์ของสหรัฐและยุโรป และโครงการสอดส่องดูแลอินเทอร์เน็ต อย่าง ปริซึม ฯลฯ กล่าวกันว่าการเปิดเผยความจริงของสโนว์เดนจัดเป็นการฝ่าฝืนความมั่นคงของสำนักงานความมั่นคงแห่งชาติครั้งสำคัญที่สุดครั้งหนึ่งในประวัติศาสตร์สหรัฐ
สโนว์เดนสามารถหลบหนีออกจากฮาวายได้ก่อนที่จะถูกทางการสหรัฐจับกุม เขาบินไปยังฮ่องกงคนเดียว เมื่อ 20 พฤษภาคม 2556 สโนว์เดนมีแผนจะเดินทางต่อไปยังเอกวาดอร์ ที่พร้อมให้สิทธิ์ลี้ภัยแก่เขา ในขณะที่รัฐบาลสหรัฐยื่นคำขอส่งผู้ร้ายข้ามแดนแก่ฮ่องกง ต่อมาการข่าวพบว่าเขาได้เดินทางไปรัสเซียแล้วเมื่อวันที่ 23 มิถุนายน 2556 ข่าวนี้สร้างความไม่พอใจให้รัฐบาลสหรัฐมากที่ฮ่องกงเพิกเฉยต่อคำขอของสหรัฐ และปล่อยสโนว์เดนเดินทางไปยังรัสเซีย ในวันเดียวกันที่สโนว์เดนไปถึงรัสเซีย พบว่าก่อนเที่ยวบินของสโนว์เดนจะออกจากฮ่องกง สหรัฐได้ยกเลิกหนังสือเดินทางของเขา 
ในวันที่ 23 มิถุนายน 2556 สโนว์เดนเดินทางถึงท่าอากาศยานนานาชาติเชเรเมเตียโวในกรุงมอสโก เพื่อที่จะทำการลี้ภัยต่อไปยังเอกวาดอร์ผ่านทางประเทศคิวบา อย่างไรก็ตาม เขากลับไม่ได้ขึ้นเครื่องบินที่จะไปยังคิวบา เนื่องจากหนังสือเดินทางเขาถูกระงับแล้ว เขากล่าวว่ารัฐบาลสหรัฐต้องการให้เขาติดอยู่ในรัสเซีย ในระหว่างนี้ สโนว์เดนต้องใช้ชีวิตอยู่ในพื้นที่รอเปลี่ยนเครื่อง ของสนามบินเชเรเมเตียโวในมอสโก ด้วยหนังสือเดินทางถูกระงับ และการเดินทางไปยังประเทศอื่นก็ยากลำบาก เนื่องจากสหรัฐกดดันหลายประเทศห้ามสโนว์เดนบินผ่านน่านฟ้า ขณะที่หลายประเทศที่ไม่ลงรอยกับสหรัฐกำลังพิจารณาในการให้สิทธิลี้ภัยทางการเมืองแก่สโนว์เดน และในวันที่ 1 กรกฎาคม 2556 เขามีถ้อยความว่า 
<templatestyles src="แม่แบบ:คำพูด/style.css" />"แม้ว่าผมจะยังไม่มีความผิดใดๆ แต่รัฐบาลสหรัฐก็ได้เพิกถอนหนังสือเดินทางของผมเอาฝ่ายเดียว และปล่อยผมให้เป็นคนไร้รัฐ ถึงแม้ไม่มีคำสั่งศาลแต่ฝ่ายบริหารก็พยายามหยุดยั้งผมจากการใช้สิทธิขั้นพื้นฐานที่ถูกต้อง สิทธิที่เป็นของทุกคน สิทธิที่จะแสวงหาที่ลี้ภัย"
รัฐบาลรัสเซียได้ให้สิทธิการลี้ภัยทางการเมืองแก่สโนว์เดน โดยในระหว่างการลี้ภัยนี้ สโนว์เดนได้เปิดเผยข้อมูลออกมาเป็นระยะ ๆ ซึ่งแต่ละข้อมูลกระทบต่อความสัมพันธ์ของสหรัฐกับชาติอื่น ๆ รวมไปถึงภาพลักษณ์ของรัฐบาลสหรัฐ ในปี 2014 เขาได้ให้สัมภาษณ์ต่อนิตยสาร "The Nation" ความว่า
<templatestyles src="แม่แบบ:คำพูด/style.css" />"คนส่วนมากไม่เชื่อว่าผมไม่เคยต้องการไปจบที่รัสเซีย...พวกเขา(รัฐบาลสหรัฐ) รอจนกระทั่งผมบินออกจากฮ่องกงแล้วจึงระงับหนังสือเดินทางผม เพื่อต้องการให้ผมไปติดอยู่ในรัสเซีย...ถ้าพวกเขาต้องการตัวผมจริง เขาควรปล่อยให้ผมไปถึงละตินอเมริกา เพราะว่าซีไอเอสามารถจัดการผมที่นั่นโดยปราศจากความรับผิดได้ แต่เขากลับไม่ต้องการแบบนั้น เขาต้องการให้ผมติดอยู่ในรัสเซีย"
ในวันที่ 26 กันยายน ปี 2022 วลาดีมีร์ ปูติน ได้ลงนามมอบสัญชาติรัสเซียแก่ เอ็ดเวิร์ด สโนว์เดน อย่างเป็นทางการ
จักรวรรดิแอฟริกากลาง

จักรวรรดิแอฟริกากลาง  เป็นจักรวรรดิที่ได้รับการสถาปนาเป็นช่วงสั้น ๆ โดยการประกาศระบอบสมบูรณาญาสิทธิราชย์ เผด็จการ และสถาบันพระมหากษัตริย์ จักรวรรดิได้รับการสถาปนาขึ้นมาแทนที่สาธารณรัฐแอฟริกากลาง แต่ในที่สุดก็ล่มสลายและมีการฟื้นฟูสาธารณรัฐแอฟริกากลางขึ้นมาอีกครั้ง จักรวรรดิได้รับการก่อตั้งโดยฌ็อง-เบแดล บอกาซา ประธานาธิบดีแห่งสาธารณรัฐแอฟริกากลาง ได้ประกาศสถาปนาตนเป็น "สมเด็จพระจักรพรรดิบอกาซาที่ 1 แห่งจักรวรรดิแอฟริกากลาง" เมื่อวันที่ 4 ธันวาคม ค.ศ. 1976 โบคัสซาใช้เงินประมาณ 20 ล้านดอลลาร์สหรัฐ หรือหนึ่งในสี่ของรายได้ของประเทศในช่วงรัฐบาลของเขา ในพระราชพิธีบรมราชาภิเษก เมื่อวันที่ 21 กันยายน ค.ศ. 1979 สถาบันพระมหากษัตริย์ถูกล้มล้างและแทนที่ด้วยสาธารณรัฐแอฟริกากลาง หลังจากที่บอกาซาไม่ได้รับการสนับสนุนจากฝรั่งเศสอีกต่อไป
สินีนาฏ โพธิเวส

สินีนาฏ โพธิเวส (16 มีนาคม พ.ศ. 2472 − 5 กรกฎาคม พ.ศ. 2560) ชื่อเล่น อี๊ด เป็นนักแสดงและนักพากย์หญิงชาวไทย
ประวัติ.
สินีนาฏ โพธิเวส เกิดเมื่อวันที่ 16 มีนาคม พ.ศ. 2471 สำเร็จการศึกษาจากโรงเรียนนาฏศิลป กรมศิลปากร เธอสมรสกับหม่อมหลวงขาบ กุญชร อดีตเลขาธิการนายกรัฐมนตรี มีบุตรสาว 4 คน คือ พิมพ์แข กุญชร ณ อยุธยา อรดา กุญชร ณ อยุธยา พัชรา กุญชร ณ อยุธยา (บัวทอง) จันทนาฏ กุญชร ณ อยุธยา มีหลานทั้งหมด 5 คน 1.น.ส.พิมพ์เพชร กุญชร 2.นายพัฒนพล กุญชร 3.น.ส.พิกุลกรอง มินทะขิน 4.น.ส.จิรภัทร ชิตท้วม 5.นายสิทธิกานต์ บัวทอง หลานที่อยู่ในวงการบันเทิง คือ พัฒนพล มินทะขิน ซึ่งเป็นบุตรชายของพิมพ์แข กุญชร ณ อยุธยา
สินีนาฏเข้าสู่วงการบันเทิงโดยเริ่มจากการเป็นข้าราชการที่กรมศิลปากร ต่อมาจำนง รังสิกุล ชักชวนให้แสดงละครเรื่องแรก คือเรื่อง ดึกเสียแล้ว ทางช่อง 4 บางขุนพรหม เมื่อปี พ.ศ. 2498 พร้อมกับสอาด เปี่ยมพงษ์สานต์ และเทิ่ง สติเฟื่อง หลังจากนั้นก็มีผลงานการแสดงมากมาย เธอจึงได้รับการยกย่องเป็นนักแสดงอาวุโสที่มีบทบาทในวงการบันเทิงเป็นอย่างยิ่ง และผลงานที่มีชื่อเสียงมากที่สุดในบทบาท "อาม่า" จากซิทคอมเรื่อง "เฮง เฮง เฮง" ที่สร้างเสียงหัวเราะให้ผู้ชมมายาวนานกว่า 15 ปี
สินีนาฏ โพธิเวส ถึงแก่อนิจกรรมอย่างสงบเมื่อเวลา 02.00 น. ของเช้าวันที่ 5 กรกฎาคม พ.ศ. 2560 จากโรคชรา สิริอายุ 89 ปี โดยเบื้องต้นครอบครัวมีกำหนดการรดน้ำศพที่วัดตรีทศเทพวรวิหาร มีพิธีพระราชทานเพลิงศพเมื่อวันที่ 12 ตุลาคม พ.ศ. 2560 ณ วัดตรีทศเทพวรวิหาร
คณะครุศาสตร์ มหาวิทยาลัยราชภัฏอุตรดิตถ์

คณะครุศาสตร์ มหาวิทยาลัยราชภัฏอุตรดิตถ์ เป็นคณะหนึ่งของมหาวิทยาลัยราชภัฏอุตรดิตถ์ คณบดีคนปัจจุบันคือ ดร.เชาวฤทธิ์ จั่นจีน
ประวัติ.
คณะครุศาสตร์ มหาวิทยาลัยราชภัฏอุตรดิตถ์ เป็นคณะเก่าแก่ และคณะแรก ๆ ของมหาวิทยาลัย โดยเริ่มต้นมาจากโรงเรียนฝึกหัดครูประกาศนียบัตร จังหวัดอุตรดิตถ์ ก่อตั้งเมื่อวันที่ 1 สิงหาคม พ.ศ. 2497 ในอดีตสถาบันแห่งนี้เคยเป็นศูนย์กลางทางการศึกษาฝึกหัดครูของภาคเหนือ ครอบคลุมพื้นที่จังหวัดเพชรบูรณ์, แพร่, น่าน,เชียงราย, ลำปาง และอุตรดิตถ์ ต่อมาภายหลังได้รับการเปลี่ยนชื่อและฐานะมาตามลำดับจนเป็นที่รู้จักดีในชื่อ วิทยาลัยครูอุตรดิตถ์ ต่อมาได้รับการยกฐานะขึ้นเป็นคณะครุศาสตร์ วิทยาลัยครูอุตรดิตถ์ เมื่อ พ.ศ. 2527 จากการแก้ไขพระราชบัญญัติ วิทยาลัยครู พ.ศ 2518 ให้วิทยาลัยครูสอนได้ถึงระดับปริญญาตรีทั้งสาขาการศึกษา และสาขาอื่นๆ และตั้งแต่ปีพ.ศ. 2547 เป็นต้นมาใช้ชื่อว่า คณะครุศาสตร์ มหาวิทยาลัยราชภัฏอุตรดิตถ์ ตามพระราชบัญญัติมหาวิทยาลัยราชภัฏ พ.ศ. 2547 มีอาคารเรียนของคณะจำนวน 4 หลัง คือ อาคารครุศาสตร์เก่า เป็นอาคารไม้ 3 ชั้น เป็นที่ตั้งของห้องพักคณาจารย์ ห้องประชุม ห้องเรียน ห้องสโมสรนักศึกษาคณะฯ อาคารคณะครุศาสตร์ใหม่ (ตึกED) อาคาร 4 ชั้น สร้างขึ้นบริเวณสนามเทนนิสเก่าของมหาวิทยาลัยฯ เป็นที่ตั้งของห้องสมุดคณะฯ ห้องเรียน สำนักงานคณบดี ห้องประชุม ลานวัฒนธรรม และห้องพักคณาจารย์ อาคาร 8 และ อาคาร 9
ภาควิชา.
แต่เดิมมีการเปิดการเรียนการสอนในหลักสูตรระดับปริญญาตรี 5 ปีจำนวน 7 สาขาวิชา คือ ภาษาไทย ภาษาอังกฤษ วิทยาศาสตร์ทั่วไป คอมพิวเตอร์ศึกษา การศึกษาปฐมวัย และสังคมศึกษา และเคยเปิดสาขาวิชาอื่นๆ ได้แก่ ดนตรี และจิตวิทยา ในปีพ.ศ. 2556 มหาวิทยาลัยได้กำหนดเปิดสาขาวิชาเพิ่มเติมจำนวน 11 สาขา รวมทั้งหมด 18 สาขา โดยจะรับนักศึกษาที่เข้าศึกษาในปีการศึกษา 2557 เป็นต้นไป และได้เปิดสาขาเพิ่มอีก 2 สาขา คือ สาขาดนตรีศึกษา และสาขาวิชาจิตวิทยาการแนะแนวและบรรณารักษศาสตร์ ในปัจจุบันคณะครุศาสตร์ มหาวิทยาลัยราชภัฏอุตรดิตถ์ได้เปิดหลักสูตรปริญญาตรี 20 สาขา ปริญญาโท 2 สาขา และปริญญาเอก 1 สาขา ดังนี้
ตราแผ่นดินของจักรวรรดิแอฟริกากลาง

ตราแผ่นดินของจักรวรรดิแอฟริกากลาง  เป็นตราแผ่นดินของจักรวรรดิแอฟริกากลาง ที่ประกาศใช้ตั้งแต่ 4 ธันวาคม 1976 จนกระทั่งถึงปี 1979 ประกอบด้วยรูปโล่ตรงกลางมีธงชาติสองผืนอยู่ด้านข้าง และมีดวงอาทิตย์โผล่ขึ้นมาเหนือโล่กับนกอินทรีแห่งจักรพรรดิที่ตรงกลาง มีมงกุฎจักรพรรดิของสมเด็จพระจักรพรรดิโบคัสซาที่ 1 ด้านล่างและเหนือโล่มีป้ายข้อความและด้านล่างของโล่มีเหรียญอยู่
สัญลักษณ์.
Zo Kwe Zo, คำขวัญซ้ายหมายความว่า "ทุกคนเป็นคน" ในภาษาซางโก. Zo A Yeke Zo, คือคำขวัญที่อยู่ด้านขวา
ช้างและต้นไม้โกงกางเป็นตัวแทนของธรรมชาติและกระดูกสันหลังของประเทศ ดาวสีทองบนแผนที่ของทวีปแอฟริกาเป็นสัญลักษณ์ของตำแหน่งของจักรวรรดิแอฟริกากลาง มือ (มุมขวาล่าง) เป็นสัญลักษณ์ของบุคคลที่สำคัญในปี 1963 ในตราเดิมเป็นบุตรบุญธรรม มุมล่างซ้ายคือเพชร 3 เม็ดนี้เป็นสัญลักษณ์ของทรัพยากรแร่ของประเทศ
เหรียญใต้โล่คือเครื่องราชอิสริญาภรณ์นักบุญแอฟริกากลาง
พระเจ้าบรมวงศ์เธอ พระองค์เจ้าประไพศรีสอาด

พระเจ้าบรมวงศ์เธอ พระองค์เจ้าประไพศรีสอาด (24 พฤษภาคม พ.ศ. 2410 — 18 พฤษภาคม พ.ศ. 2453) เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง
พระประวัติ.
พระเจ้าบรมวงศ์เธอ พระองค์เจ้าประไพศรีสอาด ประสูติวันศุกร์ที่ 24 พฤษภาคม พ.ศ. 2410 เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง (สกุลเดิม ปาลกะวงศ์) ธิดาหม่อมเจ้านิ่ม ปาลกะวงศ์ มีพระโสทรเชษฐภคินีหนึ่งพระองค์ คือ พระเจ้าบรมวงศ์เธอ พระองค์เจ้าประสานศรีใส
ในสมัยรัชกาลที่ 5 พระองค์เจ้าประไพศรีสอาด ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง ทั้งยังได้ทรงร่วมนิพนธ์วชิรญาณสุภาษิต ในโอกาสจัดงานฉลองหอพระสมุดวชิรญาณที่ได้ตั้งมาเป็นปีที่ 8 และพิธีเปิดอาคารใหม่ ณ บริเวณตึกโรงทองเก่า (ปัจจุบันคือ ตึกสำนักราชเลขาธิการ) วันที่ 15 พฤษภาคม พ.ศ. 2432 ด้วย พ.ศ.2440 พระบรมวงศานุวงศ์ฝ่ายในได้ร่วมกันถวายปัจจัยเพื่อปฏิสังขรณ์วัดราชบุรณราชวรวิหาร พระองค์เจ้าประไพศรีสอาด ทรงร่วมถวายเงิน 2 ชั่ง
พระเจ้าบรมวงศ์เธอ พระองค์เจ้าประไพศรีสอาด ประชวรเป็นพระโรคพยาธิ แพทย์หลวงประกอบพระโอสถถวายพระอาการหาคลายไม่ มีแต่ทรงกับทรุด สิ้นพระชนม์เมื่อวันที่ 18 พฤษภาคม พ.ศ. 2453 พระชันษา 42 ปี พระราชทานเพลิงพระศพ ณ พระเมรุผ้าขาว วัดเทพศิรินทราวาสราชวรวิหาร วันที่ 10 พฤษภาคม พ.ศ. 2455
พระเจ้าบรมวงศ์เธอ พระองค์เจ้าเสาวภาคย์พรรณ

พระเจ้าบรมวงศ์เธอ พระองค์เจ้าเสาวภาคย์พรรณ (11 พฤษภาคม พ.ศ. 2408 - 2 มีนาคม พ.ศ. 2438) ประสูติวันพฤหัสบดีที่ 11 พฤษภาคม พ.ศ. 2408 เป็นพระราชธิดาในพระบาทสมเด็จพระจอมเกล้าเจ้าอยู่หัว กับ เจ้าจอมมารดาหว้า ในรัชกาลที่ 4 สิ้นพระชนม์เมื่อวันที่ 2 มีนาคม พ.ศ. 2438 พระชันษา 37 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร
ราชวงศ์คาลาอีมามาฮู

ราชวงศ์คาลาอีมามาฮู  เป็นราชวงศ์ที่ปกครองราชอาณาจักรฮาวายในช่วงการครองราชย์ของพระเจ้าลูนาลิโลแห่งฮาวาย ตั้งแต่ 1873 ถึง 1874
ราชวงศ์นี้ได้รับการก่อตั้งขึ้นโดยเจ้าชายคาลาอีมามาฮู พระโอรสองค์ที่ 4 ในเคโออูอากับคามาคาเอเฮอิคูลิ เจ้าชายคาลาอีมามาฮูเป็นพระราชบิดาของพระเจ้าลูนาลิโล
ธิติยา นพพงษากิจ

ธิติยา ชินอักษร (ชื่อเดิม : ธิติยา นพพงษากิจ) ชื่อเล่น กิ๊ฟท์ เป็นนักร้องและนักแสดงชาวไทย และเป็นหนึ่งในสมาชิกวง ที-สเกิ๊ต
ประวัติ.
ธิติยา ชินอักษร (สกุลเดิม : ปั้นวงศ์สกุล) ชื่อเล่น กิ๊ฟท์ เกิดวันที่ 9 เมษายน พ.ศ. 2523 เป็นนักร้องและนักแสดงชาวไทย จบการศึกษาระดับมัธยมศึกษาตอนต้นโรงเรียนวาสุเทวี และระดับมัธยมศึกษาตอนปลายโรงเรียนสตรีประเทืองวิทย์อุรุพงค์ ระดับปริญญาตรี จุฬาลงกรณ์มหาวิทยาลัย และสำเร็จการศึกษาระดับปริญญาโท สาขาการตลาด มหาวิทยาลัยมหิดล
เริ่มเข้าวงการโดยไปประกวดหนูน้อยนานนาชาติที่แดนเนรมิต ตอนอายุประมาณ 7 ขวบ และหลังจากนั้นได้มีโอกาสได้เข้าไปเล่นละครกับทางดาราวีดีโอ ซึ่งตอนนั้น “ลอร์ด” สยม สังวริบุตร เป็นคนแคสติ้ง และตั้งแต่นั้นกิ๊ฟท์ได้เข้ามาในวงการในฐานะนักแสดงเด็ก
เข้าสู่วงการเพลง กิ๊ฟท์เป็นหนึ่งในศิลปินวง ที-สเกิ๊ต ประกอบด้วยสมาชิกคือ มาร์ อัสมา กฮาร์, กิ๊ฟท์ ธิติยา นพพงษากิจ และ จอย ดวงพร สนธิขันธ์ สังกัดคีตา เอ็นเทอร์เทนเม้นท์ มีผลงาน 2 อัลบั้มเต็ม และ 1 อัลบั้มพิเศษ อัลบั้มชุดแรกภายใต้ชื่อ "T-Skirt" มีเพลงดังอย่าง ไม่เท่าไหร่, เจ็บแทนได้ไหม, เรื่องมันเศร้า และเพลง ฟ้องท่านเปา 
อัลบั้มชุดที่สอง "ทีมสตรี" เพลงดัง ปวดร้าว ส่วนอัลบั้มพิเศษ "รวมฮิตติดกระโปรง" เป็นการนำเพลงของที-สเกิ๊ต ทั้งสองอัลบั้มมารวบรวมอยู่ในอัลบั้มเดียวกัน
ชุดชั้นใน

ชุดชั้นใน  เป็นเสื้อผ้าสวมใส่อยู่ข้างในใต้เสื้อผ้าอื่น ๆ ที่มักจะไปในผิว โดยจะปกคลุมชั้นนอกจากการถูกทำให้สกปรกจากการหลั่งของร่างกายและการปล่อยของเสียจากร่างกายและให้ความช่วยเหลือบางส่วนได้ ในสภาพอากาศหนาวเย็นอย่าง ชุดชั้นในยาว (long underwear) สามารถสวมใส่บางครั้งเพื่อให้ความอบอุ่นเพิ่มเติม ชั้นในบางตัวยังมีวัตถุประสงค์เพื่อให้เกิดการกระตุ้นความรู้สึกทางเพศ ชนิดพิเศษของชุดชั้นยังมีความสำคัญทางศาสนา สินค้าบางรายการของเสื้อผ้ายังได้รับการออกแบบเป็นชุดชั้นในอีกด้วย ในขณะที่สิ่งอื่น ๆ อย่างเช่นเสื้อยืด (T-shirt) และบางชนิดของกางเกงขาสั้นที่มีความเหมาะสมทั้งชั้นในและเสื้อผ้าด้านนอก ถึงแม้ว่าจะทำจากวัสดุที่เหมาะสม ชุดชั้นในยังเป็นได้ความหลากหลายอย่าง เสื้อนอน และชุดว่ายน้ำ
ชุดชั้นในโดยทั่วไปจะมีสองประเภท ผู้ที่จะสวมใส่เพื่อให้ครอบคลุมร่างกายส่วนลำตัวและเสื้อกางเกงชั้น แม้ว่าเสื้อผ้าที่ครอบคลุมทั้งสองก็ยังมีอีกด้วย สไตล์ที่แตกต่างของชุดชั้นในที่สวมใส่โดยทั่วไปจะเป็นได้ทั้งผู้หญิงและผู้ชาย ชุดชั้นในที่สวมใส่โดยทั่วของผู้หญิงในทุกวันนี้ก็มี ยกทรง (Brassiere) และกางเกงชั้นในสตรี (Panties ในสหราชอาณาจักรจะรู้จักในชื่อ Knickers) ในขณะที่ผู้ชายมักจะสวมใส่กางเกงชั้นในชาย (Briefs) หรือกางเกงบ็อกเซอร์ (Boxers) โดยทั่วไปชุดจะสวมใส่ได้รวมทั้งสองเพศได้แก่ เสื้อยืด เสื้อแขนกุด ชุดชั้นในบิกินี ธอง (thong) และจี-สตริง (G-string)
พระราชวังลาเกิน

พระราชวังลาเกิน หรือ ปราสาทลาเกิน  เป็นพระราชวังที่พำนักของพระราชวงศ์แห่งเบลเยียม ตั้งอยู่ในเขตกรุงบรัสเซลส์ ตั้งอยู่ห่างจากใจกลางเมืองประมาณ ในเขตลาเกิน พระราชวังนั้นประกอบด้วยสวนขนาดใหญ่ที่เรียกว่า "Royal Domain of Laeken" ซึ่งสงวนมิให้บุคคลภายนอกเข้าเนื่องจากเป็นเขตพระราชฐานชั้นใน
ในปัจจุบันพระราชวังแห่งนี้เป็นที่ประทับของสมเด็จพระราชาธิบดีฟีลิป, สมเด็จพระราชินีมาตีลด์ และพระราชโอรสธิดา เจ้าหญิงเอลิซาเบธ ดัชเชสแห่งบราบันต์ เจ้าชายกาบรีแยลแห่งเบลเยียม เจ้าชายแอมานุแอลแห่งเบลเยียม เจ้าหญิงเอเลออนอร์แห่งเบลเยียม
ประวัติ.
พระราชวังนั้นสร้างขึ้นที่ลาเกิน ซึ่งในอดีตนั้นอยู่ด้านนอกกรุงบรัสเซลส์ สร้างระหว่าง ค.ศ. 1782–1784 โดยการออกแบบของสถาปนิกชาวฝรั่งเศส ชาร์ล เดอ วายี ภายใต้การควบคุมการก่อสร้างของหลุยส์ มงตัวเย โดยสร้างขึ้นเพื่อเป็นที่สำหรับแปรพระราชฐานในฤดูร้อนของอาร์ชดัชเชสมารีอา คริสทีนา ดัชเชสแห่งเท็ชเชิน ผู้ปกครองของฮาพส์บวร์คเนเธอร์แลนด์ กับพระสวามี เจ้าชายอัลแบร์ทแห่งซัคเซิน-เท็ชเชิน เครื่องเรือนต่าง ๆ นั้นผลิตโดยฌ็อง-โฌแซ็ฟ ชาปุย 
นีกอลา-ฌ็อง รุป ผู้ว่าราชการกรุงบรัสเซลส์ ได้เลี้ยงรับรองพระมหากษัตริย์พระองค์แรกของเบลเยียม คือ พระเจ้าเลออปอลที่ 1 แห่งเบลเยียม ในพระราชวังแห่งนี้ในวันที่ 21 กรกฎาคม ค.ศ. 1831 ซึ่งเป็นวันที่พระองค์ทรงสาบานพระองค์ต่อรัฐธรรมนูญแห่งเบลเยียม ต่อมาพระราชวังได้ถูกเพลิงไหม้เสียหายไปบางส่วนใน ค.ศ. 1890 และถูกสร้างขึ้นใหม่โดยอาลฟงส์ บาลัต ตัวอาคารที่เห็นในปัจจุบันนี้เป็นผลงานการต่อเติมของสถาปนิกชาวฝรั่งเศส ชาร์ล ฌีโร ใน ค.ศ. 1902 พระราชวังแห่งนี้ได้กลายเป็นที่ประทับส่วนพระองค์ตั้งแต่พระเจ้าเลออปอลที่ 1 เสด็จเถลิงถวัลยราชสมบัติใน ค.ศ. 1831 ภายในเขตพระราชฐานนั้นยังเป็นที่ตั้งของกรีนเฮาส์หลวงแห่งลาเกิน ซึ่งตั้งอยู่ภายในอาคารเรือนกระจกมีหลังคาโดมสวยงาม ซึ่งเปิดให้สาธารณชนเข้าเยี่ยมชมเพียงไม่กี่วันเท่านั้นในแต่ละปี ซึ่งตัวอาคารเรือนกระจกนี้ออกแบบโดยอาลฟงส์ บาลัต และวิกตอร์ ออร์ตา
การอำพรางแบบวาบ

การอำพรางแบบวาบ  เป็นปรากฏการณ์ของการรับรู้อารมณ์ทางตา ที่รูปหนึ่ง ๆ แสดงให้ตาข้างหนึ่ง แต่ถูกอำพรางโดยการแสดงชั่วแวบหนึ่งของอีกรูปหนึ่ง ให้แก่ตาอีกข้างหนึ่ง
เพื่อที่จะสังเกตการณ์การอำพรางแบบวาบ ก่อนอื่น แสดงรูปเล็ก ๆ รูปหนึ่งให้แก่ตาข้างหนึ่งเป็นเวลา 1 วินาที แล้วแสดงรูปเปล่าให้แก่ตาอีกข้างหนึ่ง ต่อจากนั้น แสดงรูปเล็ก ๆ ที่ต่างกันอย่างฉับพลัน คือ แสดงชั่วแวบ ให้แก่ตาอีกข้างหนึ่ง (ที่ตอนแรกได้รับการแสดงรูปเปล่า) ในเขตของจอตาที่สมนัยกันกับรูปที่แสดงให้แก่ตาแรก เมื่อได้ทำอย่างนี้ การเห็นรูปที่แสดงให้แก่ตาแรกจะหายไป แม้ว่า รูปนั้นยังแสดงอยู่ และรูปใหม่เท่านั้นที่ได้รับการเห็น ฉะนั้น รูปใหม่ที่แสดงให้แก่ตาที่สองจะอำพรางการเห็นรูปที่แสดงให้แก่ตาแรก ตัวอย่างเช่น ถ้าแสดงรูปรถคันหนึ่งให้แก่ตาข้างซ้ายเป็นเวลา 1 วินาที ต่อจากนั้น แสดงใบหน้าหนึ่ง ๆ ให้แก่ตาข้างขวาโดยฉับพลัน คนดูจะเห็นรถที่แสดงให้แก่ตาข้างซ้ายก่อน หลังจากนั้น จึงเห็นใบหน้าที่แสดงให้แก่ตาข้างขวา ให้สังเกตว่า คนดูเห็นใบหน้านั้นแม้รูปรถจะยังดำรงอยู่ ถ้าลำดับของการแสดงกลับกัน ลำดับของการรับรู้อารมณ์ก็กลับกันเช่นกัน 
ดูเหมือนว่า ปรากฏการณ์การอำพรางแบบวาบจะเป็นที่รู้จักกันมาตั้งแต่คริสต์ศตวรรษที่ 19 แล้ว แม๊คดูกอลพรรณนาถึงปรากฏการณ์นี้ในปี ค.ศ. 1901 (หน้า 598) และแลนซิงใช้ปรากฏการณ์นี้ในการทดลองด้วยอีอีจี  เมื่อปี ค.ศ. 1964 ต่อมาในปี ค.ศ. 1984 เจเรมี โวลฟ์ ก็ได้แสดงลักษณะเฉพาะของการอำพรางแบบวาบในงานวิจัยจิตวิทยาวัตถุกระตุ้น  อย่างเป็นระบบ
"การอำพรางแบบวาบ"เป็นตัวอย่างของเทคนิคการลวงตาที่ทำให้รูปที่ปกติเห็นได้ชัด กลายเป็นรูปที่มองไม่เห็น เป็นเทคนิคที่ใช้ในการวิจัยกลไกการปฏิบัติการของสมองทั้งที่มีการรับรู้และไม่มีการรับรู้ ต่อสิ่งกระตุ้นทางตา เทคนิคการลวงตาที่เกี่ยวข้องกันรวมทั้ง
มูลเหตุทางสมองที่ทำให้เกิด"การอำพรางแบบวาบ"ได้รับการวิจัยโดยใช้ไมโครอีเล็คโทรดบันทึกสัญญาณในสมองส่วนสายตาของลิงมาคาก และในสมองกลีบขมับส่วนกลางของมนุษย์
หมายเหตุ.
<templatestyles src="Reflist/styles.css" />
แหล่งข้อมูลอื่น.
http://www.scholarpedia.org/article/Flash_suppression บทความ"การอำพรางแบบวาบ"บนสารานุกรมเปิด (สคอลาร์พีเดีย)
นรสิงห์ ลูกบ้านใหญ่

นรสิงห์ ลูกบ้านใหญ่ เป็นทั้งนักมวยไทยและนักมวยสากลชาวไทย มีชื่อจริงว่า จิระวัฒน์ หนูมาก เกิดเมื่อวันที่ 3 สิงหาคม พ.ศ. 2529 ที่อำเภอทุ่งหว้า จังหวัดสตูล
ประวัติ.
นรสิงห์ชกมวยไทยครั้งแรกเมื่ออายุ 7 ขวบ เคยได้ตำแหน่งนักมวยยอดเยี่ยมสนามมวยลุมพินีเมื่อปี พ.ศ. 2549 และยังได้ตำแหน่งนักมวยไทยดีเด่นของการกีฬาแห่งประเทศไทย ในปีเดียวกันอีกด้วย โดยเคยเอาชนะคะแนน วันเฮง มีนะโยธิน ที่เมื่อหันมาชกมวยสากลอาชีพก็ได้แชมป์โลกในรุ่นสตอร์วเวท โดยสามารถชกให้วันเฮงลงไปนับได้ด้วย 
ด้วยความเป็นมวยหมัดหนัก แม้เจ้าตัวจะไม่ชอบมวยสากลอาชีพเลยก็ตาม แต่ทำให้ในปี พ.ศ. 2554 นรสิงห์หันมาชกมวยสากลอาชีพครั้งแรกในสังกัดก่อเกียรติกรุ๊ป ของ ก่อเกียรติ พนิชยารมณ์ ชกชนะรวด 3 ครั้ง จนกระทั่งในปี พ.ศ. 2555 ได้ชิงแชมป์รุ่นซูเปอร์ฟลายเวทของ WBA ASIa กับ ไมเคิล เอสโคเบีย นักมวยชาวฟิลิปปินส์ ผลการชก นรสิงห์ชนะน็อคในยกแรก ต่อจากนั้น ป้องกันตำแหน่งครั้งแรก เสมอ 12 ยก แดเนียลโล พีนา นักมวยชาวฟิลิปปินส์ เมื่อวันที่ 12 เมษายน พ.ศ. 2556 
และถึงแม้ว่าจะหันมาชกมวยสากลอาชีพแล้วก็ตาม แต่นรสิงห์ก็ยังคงชกมวยไทยอยู่เช่นเดิม โดยชกสลับกันทั้งสองแบบ
การอำพรางแบบวาบต่อเนื่อง

การอำพรางแบบวาบต่อเนื่อง (ตัวย่อ CFS) ก็คือ เทคนิคการอำพรางแบบวาบ  แบบดัดแปลงอย่างหนึ่ง ในการอำพรางแบบวาบต่อเนื่อง ตาข้างแรกถูแสดงด้วยตัวกระตุ้นนิ่งเช่นรูปหน้าลายเส้น ในขณะที่ตาข้างที่สองถูกแสดงด้วยตัวกระตุ้นเป็นชุดที่เปลี่ยนแปลงไปอย่างรวดเร็ว ผลก็คือตัวกระตุ้นที่เปลี่ยนแปลงอย่างต่อเนื่องในตาข้างที่สอง อำพรางการเห็นในตาข้างแรก แม้การอำพรางแบบวาบต่อเนื่องอีกรูปแบบหนึ่งที่สามารถอำพรางตัวกระตุ้นที่ไม่นิ่งได้ ก็ยังมี
การอำพรางแบบวาบต่อเนื่องไม่เพียงแค่สามารถอำพรางรูปต่าง ๆ ได้ แต่เทคนิคนี้สามารถเพิ่มพูนความลึกและช่วงเวลาของการอำพรางเมื่อเทียบกับเทคนิคอื่น ๆ เช่น การอำพรางแบบวาบและการแข่งขันระหว่างสองตา  การอำพรางแบบวาบต่อเนื่องมีความสามารถในการอำพรางที่มากที่สุดซึ่งทำให้ผู้วิจัยสามารถเพิ่มเวลาในการอำพรางรูป ๆ หนึ่งเป็นสิบเท่า ด้วยการใช้เทคนิคนี้ สัตว์ทดลองอาจจะบอกว่า ไม่เห็นรูปที่ถูกแสดงอยู่ในขอบเขตของการมองเห็นมากกว่า 3 นาที ซึ่งเป็นการอำพรางที่นานที่สุดเมื่อเทียบกับเทคนิคอื่น ๆ เทคนิคนี้อำนวยต่อการวิจัยศึกษาซึ่งกลไกการปฏิการของเซลล์ประสาทที่เกี่ยวข้องการการเห็น แต่เป็นกลไกก่อนที่จะมีการรับรู้ (คืออำนวยการศึกษาซึ่งการทำงานของเซลล์ประสาทในช่วงก่อนที่สัตว์ทดลองจะบอกว่า มีการเห็นซึ่งตัวกระตุ้นทางตานั้น)
สุลต่านโอมาร์ อาลี ไซฟุดดีนที่ 3

สุลต่านโอมาร์ อาลี ไซฟุดดินที่ 3 พระราชสมภพเมื่อพ.ศ. 2459 เป็นพระราชโอรสของ สุลต่านมูฮัมหมัด จามาลุล อลัมที่ 3 และ รายา อิสเตรี เปนกีราน อนัค ฟาติมาฮ์ พระราชสมภพที่ที่บันดาร์เซอรีเบอกาวัน ประเทศบรูไน หลังจากพระเชษฐาพระองค์สวรรคต พระองค์ก็ขึ้นครองราชย์ เมื่อวันที่ 4 มิถุนายน ค.ศ. 1950 พระองค์สละราชสมบัติให้สุลต่านฮัจญี ฮัสซานัล โบลเกียห์ เมื่อ 4 ตุลาคม ค.ศ. 1967 พระองค์เสด็จสวรรคตที่บันดาร์เซอรีเบอกาวัน ประเทศบรูไนเมื่อ 7 กันยายน ค.ศ. 1986
สีสะหวาด แก้วบุนพัน

พลเอก สีสะหวาด แก้วบุนพัน (1 พฤษภาคม พ.ศ. 2471 – 12 พฤษภาคม พ.ศ. 2563) เป็นรองประธานาธิบดีลาวคนแรก ตั้งแต่ พ.ศ. 2539 ถึงปี 2541 เป็นนายกรัฐมนตรีลาวคนที่ 3 ตั้งแต่ พ.ศ. 2541 ถึงปี 2544 อดีตเป็นกรรมการพรรคประชาชนปฏิวัติลาว
พระตำหนักสิริยาลัย

พระตำหนักสิริยาลัย เป็นพระตำหนักที่ตั้งอยู่ริมแม่น้ำเจ้าพระยาฝั่งซ้ายในเกาะเมืองพระนครศรีอยุธยา ณ เลขที่ 59 หมู่ 7 ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา บนพื้นที่กว่า 17 ไร่ 
ประวัติ.
พระตำหนักสิริยาลัย สร้างขึ้นในสมัยรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อใช้เป็นที่ประทับเวลาเสด็จมายังจังหวัดพระนครศรีอยุธยาโดยตั้งอยู่บริเวณอำเภอพระนครศรีอยุธยา จังหวัดพระนครศรีอยุธยาโดยตั้งอยู่ตรงข้ามวัดไชยวัฒนารามโดยพระตำหนักหลังนี้สร้างจากทรัพย์สินส่วนพระองค์โดยสร้างเนื่องในอากาสที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งทรงเจริญพระชนมพรรษาครบ 5 รอบในปีพุทธศักราช 2535 บนพื้นที่กว่า 17 ไร่ โดยพระตำหนักหลังนี้สร้างขึ้นเนื่องด้วยว่าในคราวนั้นทั้งสองพระองค์ทรงโปรดการเสด็จพระราชดำเนินมาทอดพระเนตรโบราณสถานสำคัญของจังหวัดพระนครศรีอยุธยา โดยทั้งสองพระองค์เสด็จพระราชดำเนินมายังวัดไชยวัฒนาราม ทั้งสองพระองค์ทรงประทับพระราชหฤทัยในความสวยงามของวัดไชยวัฒนาราม พระองค์จึงทรงซื้อที่ดินตรงข้ามวัดไชยวัฒนารามซึ่งมีพื้นที่กว่า 17 ไร่ เพื่อก่อสร้างเป็นพระตำหนัก
จารึก.
หลังจากที่สร้างพระตำหนักแล้วพระบาทสมเด็จพระเจ้าอยู่หัว รัชกาลปัจจุบัน ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงพระกรุณาให้จารึกคำลงไปในแผ่นเงินบริเวณฝาภายในพระตำหนักว่า
ศิลปกรรม.
พระตำหนักหลังนี้เป็นพระตำหนักแบบไม้ยูคาลิปตัสศิลปกรรมแบบหมู่เรือนไทยโบราณประดับประดาไปด้วยดอกไม้นานาพันธุ์โดยมีศาลาริมน้ำและมีบันไดบริเวณท่าน้ำด้วย
ผู้ออกแบบ.
พระตำหนักหลังนี้ออกแบบโดยหม่อมหลวงเท้าเทวกุล สถาปนิกคือ นายเดชา บุญค้ำ
ปัจจุบัน.
ปัจจุบันพระตำหนักแห่งนี้ไม่อนุญาตให้ประชาชนเข้าชม
พระตำหนักหนองประจักษ์

พระตำหนักหนองประจักษ์ ตั้งอยู่บริเวณด้านข้างสวนสาธารณะหนองประจักษ์ศิลปาคม บริเวณศาลเทพารักษ์ ถนนเพาะนิยม ตำบลหมากแข้ง อำเภอเมืองอุดรธานี จังหวัดอุดรธานี
ประวัติ.
พระตำหนักหนองประจักษ์ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัวเพื่อเป็นที่ประทับของพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม เมื่อครั้งที่พระองค์มาทรงงานที่มณฑลอุดรธานี พระเจ้าบรมวงศ์เธอ พระองค์เจ้าทองก้อนใหญ่ กรมหลวงประจักษ์ศิลปาคมเสด็จมาประทับ ณ พระตำหนักแห่งนี้บางโอกาสเมื่อเสด็จมา ณ มณฑลอุดร หลังจากที่พระองค์สิ้นพระชนม์ก็ไม่ปรากฏว่ามีการมาประทับอีก จนถึงสมัยพระบาทสมเด็จพระปรมินทรมหาภูมิพลอดุลยเดช พระองค์ได้เสด็จมาประทับ 2 ครั้งคือ เมื่อตอนเสด็จไปจังหวัดหนองคาย และในปี 2525 และไม่ปรากฏว่าไม่มีพระบรมวงศานุวงศ์พระองค์ใดเสด็จมาประทับอีกแต่เดิมนั้นพระตำหนักหลังนี้เคยเป็นจวนผู้ว่าราชการจังหวัดอุดรธานีมาก่อน ต่อมาเมื่อครั้งพระบาทสมเด็จพระเจ้าอยู่หัวเสด็จพระราชดำเนินมาประกอบพระราชกรณียกิจที่จังหวัดอุดรธานี ทางจังหวัดเห็นว่าพระองค์ไม่มีที่ประทับจึงได้ให้พระองค์เสด็จมาประทับ ณ พระตำหนักหลังนี้
ภายในพระตำหนัก.
พระตำหนักเป็นแบบ 2 ชั้น ทาสีขาว ด้านข้างพระตำหนักมีทางรับรถอยู่ด้านซ้าย มีเฉลียงบริเวณชั้น 2 ภายในประกอบด้วย
บริเวณส่วนกลางพระตำหนักเป็นที่ตั้งของเฉลียงสำหรับเสด็จออกให้เข้าเฝ้าและเป็นที่ตั้งของเสาธงในปัจจุบัน
ด้านหน้าพระตำหนักมีสระน้ำอยู่และมีศาลากลางน้ำและปลูกไม้ดอกไม้ประดับนานาชนิด ด้านข้างพระตำหนักเป็นที่ตั้งของอาคารอเนกประสงค์สำหรับจัดงานต่าง ๆ ด้านหลังเป็นบ้านพักของผู้ดูแลพระตำหนัก บ้านพักข้าราชบริพาร
ปัจจุบัน.
พระตำหนักหนองประจักษ์ไม่เปิดให้เข้าชม นอกจากจะเป็นวันสำคัญในบางโอกาส พระตำหนักหลังนี้อยู่ในการดูแลของทางสำนักพระราชวัง
สมเด็จพระเจ้าอับดุลลอฮ์ที่ 1 แห่งจอร์แดน

สมเด็จพระเจ้าอับดุลลอฮ์ที่ 1 แห่งจอร์แดน หรือ อับดุลเลาะฮ์ อิบนิ ฮูไซน์ (Abdullah ibn Husein) เป็นปฐมกษัตริย์ของราชวงศ์ฮัชไมต์จอร์แดน เสด็จพระราชสมภพที่เมืองมักกะฮ์ ประเทศซาอุดีอาระเบียเมื่อ พ.ศ. 2425 เป็นโอรสของชะรีฟ ฮูไซน์ อิบนิ อาลี ผู้เป็นพระมหากษัตริย์แห่งฮิญาซ และ อับดียา บินท์ อับดุลเลาะฮ์เป็นพระมารดา ในวัยเยาว์ ทรงเติบโตในพระราชวังของสุลต่านอับดุล ฮามิดที่ 2 ต่อมาได้เป็นตัวแทนของฮิญาซในรัฐสภาออตโตมันระหว่าง พ.ศ. 2451 – 2457
การต่อต้านการปกครองของชาวเติร์กในหมู่ชาวอาหรับเริ่มขึ้นในช่วงสงครามโลกครั้งที่ 1 ใน พ.ศ. 2457 อับดุลเลาะฮ์ได้เจรจากับกงสุลใหญ่อังกฤษประจำอียิปต์ก่อนจะนำชาวอาหรับเข้าร่วมกับอังกฤษในการต่อต้านออตโตมัน เมื่อสงครามสิ้นสุด ชารีฟ ฮูไซน์ได้แต่งตั้งฟัยศ็อล น้องชายของอับดุลเลาะห์เป็นพระมหากษัตริย์แห่งซีเรีย และให้อับดุลเลาะห์เป็นพระมหากษัตริย์แห่งอิรัก แต่ฝรั่งเศสคัดค้านเพราะต้องการครอบครองซีเรีย อังกฤษจึงตัดสินใจแยกจอร์แดนออกจากปาเลสไตน์ แล้วยกให้อับดุลเลาะห์ปกครองในตำแหน่งเอมิเรตส์แห่งทรานส์จอร์แดนเมื่อ พ.ศ. 2464 ส่วนฟัยศ็อลนั้นให้ไปเป็นกษัตริย์ปกครองอิรัก 
ในตอนแรก การแต่งตั้งอับดุลเลาะฮ์เป็นพระมหากษัตริย์จอร์แดนจะเป็นการชั่วคราวเพียง 6 เดือน แต่ภายหลัง อังกฤษประกาศต่ออายุการเป็นพระมหากษัตริย์จอร์แดนของอับดุลเลาะห์ออกไปอย่างไม่มีกำหนด และประกาศแยกจอร์แดนออกจากปาเลสไตน์ที่เตรียมยกให้ขบวนการไซออนิสต์อย่างถาวร การปกครองของอับดุลเลาะฮ์ได้รับการสนับสนุนจากอังกฤษอย่างมาก จนหลังสงครามโลกครั้งที่ 2 จึงได้รับเอกราชจากอังกฤษเมื่อ พ.ศ. 2489 ทรงดำรงตำแหน่งพระมหากษัตริย์แห่งจอร์แดน เมื่อเกิดวิกฤตการณ์ปาเลสไตน์ และการจัดตั้งประเทศอิสราเอล พระองค์ต่อต้านชาวยิวอย่างเปิดเผย ส่งกองทัพเข้ายึดครองฝั่งตะวันตกของแม่น้ำจอร์แดนและชายฝั่งทะเลแดงมาเป็นของจอร์แดน ใน พ.ศ. 2493 ต่อมา พระองค์ถูกลอบปลงพระชนม์เมื่อ 20 กรกฎาคม พ.ศ. 2494
เกาะญิรบะฮ์

ญิรบะฮ์  หรือ แจร์บา (;) เป็นเกาะในประเทศตูนิเซียและเกาะที่ใหญ่ที่สุดในแอฟริกาเหนือที่มีขนาด ในอ่าวกอบิส ริมชายฝั่งประเทศตูนิเซีย เกาะนี้มีประชากร 139,544 คนตามสำมะโน ค.ศ. 2004 ซึ่งเพิ่มขึ้นเป็น 163,726 คนในสำมะโน ค.ศ. 2014 ทางตูนิเซียขอสถานะแหล่งมรดกโลกของยูเนสโกเพื่อคุ้มครองเกาะ โดยอ้างถึงประวัติศาสตร์อันยาวนานและมีเอกลักษณ์เฉพาะตัว และใน ค.ศ. 2023 เกาะญิรบะฮ์ได้รับการบรรจุเป็นแหล่งมรดกโลกของยูเนสโกอย่างเป็นทางการ
ประวัติ.
ตำนานระบุว่าเกาะญิรบะฮ์เป็นเกาะคนกินลอโตส ที่โอดิสเซียสติดอยู่ขณะเดินทางกลับผ่านทะเลเมดิเตอร์เรเนียน
ภูมิอากาศ.
เกาะญิรบะฮ์มีสภาพภูมิอากาศทะเลทรายร้อน (การแบ่งเขตภูมิอากาศแบบเคิพเพิน: "BWh") ที่มีขอบเขตกับภูมิอากาศกึ่งแห้งแล้งแบบร้อน ("BSh")
หมายเหตุ.
<templatestyles src="Reflist/styles.css" />
สมเด็จพระราชาธิบดีฮุซัยน์แห่งจอร์แดน

สมเด็จพระราชาธิบดีฮุซัยน์ บิน เฏาะลาล  เสด็จพระราชสมภพเมื่อวันที่ 14 พฤศจิกายน ค.ศ. 1935 ที่เมืองอัมมาน ประเทศจอร์แดน เป็นพระราชโอรสของ สมเด็จพระเจ้าเฏาะลาลแห่งจอร์แดนกับสมเด็จพระราชินีไซน์ อัล-ชาราฟ เฏาะลาลแห่งจอร์แดน
ครองราชย์.
สมเด็จพระราชาธิบดีฮุซัยน์แห่งจอร์แดน เสด็จขึ้นครองราชย์เมื่อวันที่ 11 สิงหาคม ค.ศ. 1952 หลังจากสมเด็จพระราชาธิบดีฎอลาลแห่งจอร์แดน พระบิดาพระองค์สละราชสมบัติแล้ว
อภิเษกสมรส.
สมเด็จพระราชาธิบดีฮุซัยน์แห่งจอร์แดน ทรงอภิเษกสมรสกับพระมเหสี 4 พระองค์คือ
สวรรคต.
สมเด็จพระราชาธิบดีฮุซัยน์แห่งจอร์แดน เสด็จสวรรคตเมื่อวันที่ 7 กุมภาพันธ์ ค.ศ. 1999 ที่เมืองอัมมาน ประเทศจอร์แดน พระชนมายุ 63 พรรษา สมเด็จพระราชาธิบดีอับดุลลอฮ์ที่ 2 แห่งจอร์แดน พระโอรสพระองค์จึงขึ้นครองราชย์เป็นพระมหากษัตริย์จอร์แดนสืบต่อมา
วงศ์ส้าน

วงศ์ส้าน (ชื่อวิทยาศาสตร์: "Dilleniaceae") เป็นวงศ์ของพืชมีดอกประกอบด้วย 11 สกุล และมีชนิดพันธุ์ที่รู้จัก 430 ชนิด พืชในวงศ์นี้ที่มีการนำไปใช้แต่งสวนอยู่ในสกุล Hibbertia ซึ่งมีชนิดพันธุ์ที่เป็นที่รู้จักทางการค้าจำนวนมาก ในระบบ APG II ใน พ.ศ. 2546 ยังคงกำหนดให้มีวงศ์นี้อยู่ แต่ไม่จัดให้อยู่ในอันดับใด โดยให้อยู่ในกลุ่มพืชใบเลี้ยงคู่แท้แกนกลาง
คำอธิบายและการกระจายพันธุ์.
พืชในวงศ์นี้พบได้ในเขตร้อนและกึ่งเขตร้อนรวมถึงออสเตรเลียทั้งทวีป ส่วนใหญ่เป็นไม้ยืนต้นหรือเถาวัลย์ เช่นสกุล "Dillenia" แต่ก็มีสกุลไม้ล้มลุกเช่น "Hibbertia" ใบมีลักษณะกว้างและเจริญดี ยกเว้นบางชนิดในสกุล "Hibbertia" ดอกส่วนใหญ่มีสีฉูดฉาดและมีเกสรที่มองเห็นได้ชัดเจน โดยปกติการผสมเกสรเป็นการถ่ายเรณูด้วยการสั่น (buzz pollination) ผลของบางชนิดพันธุ์ เช่น มะตาด ("Dillenia indica") สามารถรับประทานได้
วิวัฒนาการ.
วงศ์นี้มีความโดดเด่นเนื่องจากลักษณะความแปรปรวนของลักษณะทางสัณฐานวิทยาในปัจจุบันมีน้อยกว่าในกลุ่มพืชดอกอื่น ๆ ดังนั้นวงศ์ Dilleniaceae อาจเป็นเคลดโบราณที่แสดงออกถึงความสัมพันธ์ทางสายวิวัฒนาการระหว่างพืชใบเลี้ยงคู่แท้ที่พัฒนาขึ้นกับกลุ่มที่ดั้งเดิมมากกว่า มีการคาดกันว่ากลุ่มเคลดแยกตัวออกจากกันเมื่อประมาณ 115 ล้านปีก่อนในยุคครีเทเชียส แต่กลุ่มที่มีบรรพบุรุษร่วมกันล่าสุดของสมาชิกที่ยังหลงเหลืออยู่ (crown group) ได้ก่อตัวขึ้นในภายหลัง คือเพียง 52 ล้านปีก่อนเท่านั้น
ลัฟบะระ

ลัฟบระ  อ่านออกเสียงว่า Lufbra (ลัฟบระ) เป็นเมืองในสหราชอาณาจักร ตั้งอยู่ตอนกลางของอังกฤษ ในเลสเตอร์เชียร์เคาน์ตี เป็นที่ตั้งของมหาวิทยาลัยลัฟบระ เมืองมีประชากร 57,600 คน (ค.ศ. 2004) เมืองมีโรงหล่อระฆังที่ใหญ่ที่สุดในโลก ของบริษัทจอห์นเทย์เลอร์แอนด์โค เมืองได้รับการกล่าวถึงครั้งแรกในปี ค.ศ. 1086 เดิมเป็นศูนย์กลางการผลิตผ้าลูกไม้
เวอร์จิเนียบีช

<ns>0</ns>
 <revision>
 <parentid>11372986</parentid>
 <timestamp>2024-11-17T22:42:19Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11945857</origin>
 <model>wikitext</model>
 <format>text/x-wiki</format>
เวอร์จิเนียบีช  เป็นเมืองอิสระตั้งอยู่ในรัฐเวอร์จิเนีย สหรัฐอเมริกา ทางตะวันออกเฉียงใต้ของรัฐ บนฝั่งมหาสมุทรแอตแลนติก ใกล้ปากอ่าวเชสอะพีก เป็นเมืองที่มีประชากรมากที่สุดของรัฐ และมีประชากรมากเป็นอันดับ 39 ของสหรัฐอเมริกา โดยมีประชากร 447,489 คน ในปี ค.ศ. 2012
เวอร์จิเนียบีชเป็นเมืองพักตากอากาศ มีชายหาดยาวหลายไมล์ และมีโรงเรียน ร้านอาหาร ตลอดริมชายฝั่งทะเล ในแต่ละปีมีการแข่งขัน อีสต์โคสต์เซิฟวิ่งแชมเปียนชิปส์ และมีการแข่งขันชิงแชมป์ฟุตบอลชายหาดอเมริกาเหนือ
สมเด็จพระราชาธิบดีฮะซันที่ 2 แห่งโมร็อกโก

สมเด็จพระราชาธิบดีฮะซันที่ 2 แห่งโมร็อกโก  ทรงเป็นพระมหากษัตริย์แห่งประเทศโมร็อกโก ครองราชย์ตั้งแต่ พ.ศ. 2504 จนกระทั่งเสด็จสวรรคตใน พ.ศ. 2542 เป็นพระราชโอรสในสมเด็จพระราชาธิบดีมุฮัมมัดที่ 5 แห่งโมร็อกโก และเสด็จขึ้นครองราชย์ในวันที่ 26 กุมภาพันธ์ พ.ศ. 2504 หลังการเสด็จสวรรคตของพระราชบิดา พระองค์ทรงถูกกล่าวหาในเรื่องการละเมิดสิทธิมนุษยชน และทรงเป็นผู้เผด็จการพระองค์หนึ่งในโลกอาหรับ โดยในรัชสมัยของพระองค์ถูกเรียกว่า "ปีแห่งตะกั่ว" อย่างไรก็ดี พระองค์ถูกยกย่องว่าทรงเป็นกษัตริย์ที่มีพระปรีชาสามารถเป็นอย่างมากในท่ามกลางความวุ่นวายทางการเมืองในภูมิภาคโลกอาหรับ และทรงประกอบพระราชกรณียกิจอันเป็นประโยชน์ต่อชาวโมร็อกโกเป็นจำนวนมาก
พระองค์ทรงมีบทบาทอย่างมากในการอ้างสิทธิ์ดินแดนเวสเทิร์นสะฮาราในฐานะส่วนหนึ่งของประเทศโมร็อกโก และทรงมีบทบาทในความขัดแย้งอาหรับ–อิสราเอล ทั้งนี้ พระองค์เคยเกือบถูกลอบปลงพระชนม์ใน พ.ศ. 2515 ขณะทรงประทับบนเครื่องบินพระที่นั่ง แต่ก็ทรงรอดพระชนม์ชีพมาได้
ในรัชสมัยของพระองค์เศรษฐกิจได้ดำเนินนโยบายแบบเสรีนิยมทางเศรษฐกิจ ซึ่งทำให้อุตสาหกรรมการเกษตร การท่องเที่ยว และการทำเหมืองแร่มีบทบาทสำคัญเป็นอย่างมาก ในวันที่ 3 มีนาคม พ.ศ. 2516 พระองค์ทรงประกาศนโยบายโมร็อกกาไนเซชัน ซึ่งทรัพย์สินของรัฐ ที่ดินทำการเกษตร และธุรกิจจากต่างชาติมากกว่าร้อยละ 50 ถูกโอนไปเป็นของชาวโมร็อกโกและคนชนชั้นสูง แม้ว่าอุตสาหกรรมที่ชาวโมร็อกโกเป็นเจ้าของจะเติบโตจาก 18 เปอร์เซ็นต์ เพิ่มขึ้นมาเป็น 50 เปอร์เซนต์ อย่างไรก็ดี ความมั่งคั่งกระจุกอยู่ที่ 36 ตระกูลที่ร่ำรวยที่สุดในประเทศเท่านั้น
หลังการเสด็จสวรรคต สมเด็จพระราชาธิบดีมุฮัมมัดที่ 6 แห่งโมร็อกโกซึ่งเป็นพระราชโอรสของพระองค์ได้เสด็จขึ้นครองราชย์สืบต่อไป
พระชนม์ชีพช่วงต้นและการศึกษา.
สมเด็จพระราชาธิบดีฮะซันที่ 2 แห่งโมร็อกโก เสด็จพระราชสมภพเมื่อวันที่ 9 กรกฎาคม พ.ศ. 2472 เป็นพระโอรสของ สมเด็จพระราชาธิบดีโมฮัมเหม็ดที่ 5 แห่งโมร็อกโก และ เจ้าหญิงลัลลา อับลา บินต์ ทาฮาร์ ประสูติที่เมืองราบัต ประเทศโมร็อกโก พระองค์ทรงสำเร็จการศึกษาจากคณะนิติศาสตร์ มหาวิทยาลัยบอร์กโดซ์
เสด็จขึ้นครองราชย์.
สมเด็จพระราชาธิบดีฮะซันที่ 2 แห่งโมร็อกโก เสด็จขึ้นครองราชย์เป็นพระมหากษัตริย์แห่งราชอาณาจักรโมร็อกโกต่อจากสมเด็จพระราชาธิบดีมุฮัมมัดที่ 5 แห่งโมร็อกโก เมื่อวันที่ 26 กุมภาพันธ์ พ.ศ. 2504 หลังจากสมเด็จพระราชาธิบดีมุฮัมหมัดที่ 5 แห่งโมร็อกโกได้สวรรคตแล้ว
อภิเษกสมรส.
สมเด็จพระราชาธิบดีฮะซันที่ 2 แห่งโมร็อกโก ได้อภิเษกสมรส 2 พระองค์ คือ
สวรรคต.
สมเด็จพระราชาธิบดีฮะซันที่ 2 แห่งโมร็อกโก เสด็จสวรรคตเมื่อวันที่ 23 กรกฎาคม พ.ศ. 2542 ที่เมืองบารัต ประเทศโมร็อกโก สมเด็จพระราชาธิบดีมุฮัมมัดที่ 6 แห่งโมร็อกโก พระโอรสของพระองค์ จึงขึ้นครองราชย์เป็นพระมหากษัตริย์แห่งราชอาณาจักรโมร็อกโกต่อจากพระองค์ต่อไป
ยุพราช บัวอินทร์

ยุพราช บัวอินทร์ (เกิด 29 พฤษภาคม พ.ศ. 2518) ชื่อเล่น อาร์ท ปัจจุบันดำรงตำแหน่งเป็นที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม ที่ปรึกษารัฐมนตรีช่วยว่าการกระทรวงสาธารณสุข และคณะที่ปรึกษารัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรจังหวัดเพชรบูรณ์ เขต 3 สังกัดพรรคประชาธิปัตย์
ประวัติ.
ยุพราช เกิดเมื่อวันที่ 29 พฤษภาคม พ.ศ. 2518 ที่ตำบลนาซำ อำเภอหล่มเก่า จังหวัดเพชรบูรณ์ ชื่อเล่นว่า อาร์ท เป็นบุตรของนายสุขเสริญ และนางสุชรีย์ บัวอินทร์ มีพี่น้อง 1 คน คือ นายวิชชุเยนท์ บัวอินทร์ (เสียชีวิตแล้ว) มีบุตร 2 คน คือเนตรบิดร บัวอินทร์ และปราณบิดร บัวอินทร์
สำเร็จการศึกษาคณะเศรษฐศาสตร์ สาขาเศรษฐศาสตร์เกษตร จากมหาวิทยาลัยแม่โจ้
งานการเมือง.
ยุพราช ลงสมัครรับเลือกตั้งสมาชิกสภาผู้แทนราษฎรครั้งแรกในนามพรรคมัชฌิมาธิปไตย ใน พ.ศ. 2550 แต่ไม่ได้รับเลือกตั้ง 
พ.ศ. 2554 ย้ายมาลงสมัครในนามพรรคประชาธิปัตย์ และได้รับการเลือกตั้งเป็นครั้งแรก โดยเอาชนะนายณรงค์กร ชวาลสันตติ จากพรรคเพื่อไทย และเป็นสมาชิกสภาผู้แทนราษฎรจังหวัดเพชรบูรณ์เพียงคนเดียวที่ไม่ได้สังกัดพรรคเพื่อไทยในการเลือกตั้งครั้งนั้น
ต่อมาในปี 2562 ได้ลงสมัครรับเลือกตั้งสมาชิกสภาผู้แทนราษฎรอีกครั้ง ในสังกัดพรรคประชาธิปัตย์ แต่ไม่ได้รับเลือกตั้ง
สมาชิกสภาผู้แทนราษฎร.
ยุพราช บัวอินทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
พระเจ้าคาเมฮาเมฮาที่ 2 แห่งฮาวาย

พระเจ้าคาเมฮาเมฮาที่ 2 แห่งฮาวาย  ทรงเป็นพระมหากษัตริย์พระองค์ที่ 2 แห่งราชอาณาจักรฮาวาย ต่อจากพระเจ้าคาเมฮาเมฮาที่ 1 แห่งฮาวายพระราชบิดา
พระเจ้าคาเมฮาเมฮาที่ 2 เสด็จพระราชสมภพเมื่อปี 1797 ที่เมืองฮิโล ราชอาณาจักรฮาวาย เป็นพระราชโอรสในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคิโอปูโอลานิแห่งฮาวาย พระองค์ทรงได้รับการแต่งตั้งเป็นพระรัชทายาทตั้งแต่ยังมีพระชนมพรรษาเพียง 5 พรรษา#เปลี่ยนทาง 
พระองค์ได้ขึ้นครองราชย์หลังจากที่พระเจ้าคาเมฮาเมฮาที่ 1 เสด็จสวรรคตเมื่อเดือนพฤษภาคม 1819 เมื่อพระองค์ขึ้นครองราชย์พระองค์ก็ไม่ทรงมีบทบาททางการเมืองนักเนื่องจากอำนาจส่วนใหญ่อยู่ที่คูฮินา นูอิซึ่งเป็นตำแหน่งของหัวหน้ารัฐบาลฮาวาย พระองค์ทรงมีหน้าที่แต่ในทางพิธีการเท่านั้น เมื่อพระองค์สวรรคต พระเจ้าคาเมฮาเมฮาที่ 3 ซึ่งเป็นพระราชอนุชาของพระองค์ จึงขึ้นครองราชย์ต่อจากพระองค์
ปัญหายากของการรับรู้อารมณ์

ปัญหายากของการรับรู้อารมณ์  เป็นปัญหาที่จะต้องอธิบายว่า
เดวิด คาล์มเมอร์ส ผู้ริเริ่มใช้บทความ "ปัญหายาก" ของการรับรู้อารมณ์ เปรียบเทียบปัญหายากกับปัญหาง่าย ปัญหาง่ายนั้นรวมการอธิบายเรื่องของความสามารถชนิดต่าง ๆ ของการรับรู้รวมทั้ง
ปัญหาง่ายนั้น ง่าย เพราะว่า คำตอบที่ต้องการนั้นก็เพียงแต่ต้องบ่งถึงกลไกอย่างหนึ่งที่สามารถปฏิบัติหน้าที่ หนึ่ง ๆ ได้ และคำตอบที่ถูกนำเสนอนั้น ไม่ว่าจะซับซ้อนหรือเข้าใจได้เล็กน้อยเพียงไร ก็ยังสามารถเข้ากันกับความเข้าใจปัจจุบันที่เป็นวัตถุนิยมของปรากฏการณ์ธรรมชาติต่าง ๆ คาล์มเมอร์สอ้างว่า ปัญหายากเกี่ยวกับการรู้อารมณ์นั้นไม่เหมือนปัญหาง่าย ๆ เหล่านี้ และปัญหายากนั้นจะยังดำรงโดยความเป็นปัญหาอยู่ แม้ว่าการปฏิบัติการของหน้าที่ที่เป็นประเด็นนั้นได้รับคำอธิบายแล้ว
ความที่ "ปัญหายาก" นั้นมีอยู่หรือไม่ เป็นที่ถกเถียงกันอยู่ระหว่างนักปรัชญาทั้งหลาย และแม้นักปรัชญาบางท่าน ก็ปฏิเสธความมีอยู่ของปัญหานั้นด้วยต่างหาก เพื่อที่จะตอบคำถามว่า ปัญหายากนี้มีอยู่จริง ๆ หรือไม่ อาจจะต้องอาศัยความเข้าใจในบทบาทต่าง ๆ ของระบบการปฏิบัติการทางกายภาพที่ทำให้เกิดขึ้นซึ่งการรับรู้อารมณ์ และขอบเขตที่ระบบการปฏิบัติการเหล่านั้น ทำให้เกิดขึ้นซึ่งลักษณะความเป็นอัตวิสัยจิตวิสัยของประสบการณ์ที่เรามี
จะเข้าใจการรับรู้อารมณ์ได้อย่างบริบูรณ์ คำถามหลายคำถามต้องได้รับการอธิบาย รวมถึง (แต่ไม่จำกัดเพียงเท่านี้) ว่า การรับรู้อารมณ์นั้นสามารถอธิบายได้โดยระบบกายภาพ (ที่เป็นเหตุ) เท่านั้นได้หรือไม่ ตัวอย่างของระบบทางกายภาพเช่น ระบบการทำงานรวมของเซลล์ประสาทในสมอง ("ที่อาจจะเป็นเหตุ"ของการรับรู้อามณ์) ดังนั้น ถ้าการรับรู้อารมณ์ไม่สามารถที่จะอธิบายได้ด้วยปรากฏการณ์ทางกายภาพในสมอง การรู้อารมณ์ต้องมีความเป็นไปเหนือระบบกายภาพและต้องอาศัยคำอธิบายที่ไม่เกี่ยวกับระบบกายภาพ เพราะฉะนั้น สำหรับนักปรัชญาที่ยืนยันว่า การรู้อารมณ์เป็นธรรมชาติเหนือระบบกายภาพ ก็ยังมีปัญหาหลงเหลืออื่นอีกว่า ถ้าจะอธิบายการรับรู้อารมณ์ ต้องอาศัยทฤษฎีอะไรอีกที่ไม่เกี่ยวข้องกับกายภาพ
พระเจ้าคาเมฮาเมฮาที่ 3 แห่งฮาวาย

พระเจ้าคาเมฮาเมฮาที่ 3 แห่งฮาวาย  ทรงเป็นพระมหากษัตริย์พระองค์ที่ 3 แห่งราชอาณาจักรฮาวาย ต่อจากพระเจ้าคาเมฮาเมฮาที่ 2 แห่งฮาวายพระเชษฐา
พระเจ้าคาเมฮาเมฮาที่ 3 เสด็จพระราชสมภพเมื่อวันที่ 11 สิงหาคม 1813 ที่เมืองโคนา ราชอาณาจักรฮาวาย เป็นพระราชโอรสในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคิโอปูโอลานิแห่งฮาวาย
พระองค์ครองราชย์บัลลังก์เมื่อวันที่ 6 มิถุนายน 1825 ต่อจากพระเจ้าคาเมฮาเมฮาที่ 2 ซึ่งเสด็จสวรรคตที่กรุงลอนดอน ประเทศอังกฤษ ในรัชกาลของพระองค์ราชอาณาจักรฮาวายเปลี่ยนระบอบการปกครองจากสมบูรณาญาสิทธิราชย์ไปเป็นราชาธิปไตยภายใต้รัฐธรรมนูญ พระองค์เป็นพระมหากษัตริย์ที่ทรงครองราชย์ยาวนานที่สุดของฮาวาย พระองค์ทรงครองราชย์เป็นระยะเวลา 19 ปี แม้ว่าช่วงต้นรัชกาลจะอยู่ภายใต้การปกครองของผู้สำเร็จราชการซึ่งก็คือสมเด็จพระราชินีคาอาฮูมานูก็ตาม พระราชกรณีกิจที่สำคัญของพระองค์คือนำประเทศไปสู่ความพัฒนาเพื่อป้องกันการรุกรานจากชาติตะวันตก
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>